# Эла Бхатт

Эла Рамеш Бхатт (ааҥл. Ela Ramesh Bhatt; 1933 сыл балаҕан ыйын 7 к., Ахмадабад, Гудьарат, Британия Индията) — Индия түмэт урбаанньыта, менеджер, кооперативтары тэрийээччи, чиновник, политик уонна Ганди үөрэҕин тутуһааччы. Бэйэлэрин дьыалаларынан дьарыктанар Индия дьахталларын Ассоциациятын (SEWA) тэрийээччитэ уонна салайааччыта. Индия парламеныгар үлэлии сылдьыбыта.
«Аҕа баһылыктар» бөлөхтөрүгэр киирэр.

# Эла Бхатт
## Олоҕо

Эла Бхатт 1933 сыл балаҕан ыйын 7 күнүгэр Гудьарат диэн Индия ыстаатын улахан куоратыгар — Ахмадабакка төрөөбүт. Аҕата Сумантра Бхатт (ааҥл. Sumantrai Bhatt) ситиһиилээх адвокат этэ, ийэтэ — Ваналила Вяз (ааҥл. Vanalila Vyas) — дьахталлар хамсааһыннарын көхтөөх кыттааччыта уонна Бүтүн Индия Дьахталлар Кэмпириэнсийэтин (англ. All India Women's Conference) сэкэрэтээрэ. Эла үс кыыс оҕоттон иккистэрэ.
Оҕо сааһа Арҕааҥҥы Индияҕа баар Сурат куоракка ааспыта. Манна 1940 -1948 сылларга Sarvajanik Girls High School диэн кыргыттар оскуолаларыгар үөрэммит.
Эла Бхатт Сурат куоракка 1952 сыллаахха Гудьарат Соҕурууҥҥу Университет (англ. Veer Narmad South Gujarat University) искусство бакалаврын таһымын ылар. Үөрэнэ сылдьан 1951 сыллаахха буолбут нэһилиэнньэ биэрэпиһигэр үлэлэһэр.
1954 сыллаахха Ахмадабаттааҕы Гудьарат Университетын (англ. Gujarat University) иһинэн баар Sir L. A. Shah Law College -ка индуистар бырааптарыгар таһым ылар.
Бхатт таһым ылан Мумбаига баар SNDT Women’s University диэн дьахталлар университеттарыгар үөрэтээччинэн үлэҕэ киирэр.
Бхатт кэргэн тахсан уонна оҕо төрөтөн баран 1961 сыллаахха Гудьарат бырабыытылстыбатын үлэ министерствотыгар үлэҕэ киирэр. Бу үлэлии сылдьан 1968 сыллаахха Таҥас промышленноһыгар үлэлиир дьон профсоюзтарын дьахталлар салааларын салайарга үлэ биэрэллэр. Ол иһин кини Тель-Авивка баар Афро-Аасыйа үлэ уонна кооперация институтугар үөрэнэ барар уонна 1971 сыллаахха ситиһиилээхтик бүтэрэр.
Сокуон дьиэҕэ үлэлиир дьахталлар бырааптарын хайдах да көмүскээбэтэ Эланы олус хомоторо. Бу кыһалҕаны суох оҥороору Эла Арвинд Баш көмөтүнэн Таҥас промышленноһыгар үлэлиир дьон профсоюзтарын иһинэн дьахталлары түмэ сатыыр, онтон 1972 сыллаахха Бэйэлэрин дьыалаларынан дьарыктанар дьахталлар Ассоциацияларын тэрийэр. Арвинд Баш саҥа Ассоциация салайааччыта буолар, Эла Бхатт 1972-1996 сс. ассоцияция бас сэкэрэтээринэн үлэлиир.
Эла 1979 сыллаахха Эстер Оклоону (англ. Esther Afua Ocloo) уонна Микаэла Уолшу (англ. Michaela Walsh) кытта Аан Дойдутааҕы дьахталлар бааннара (англ. Women's World Banking) диэн эргиэнэ суох тэрилтэни тэрийэр.
Бхатт 1983 сылтан 1988 сылга диэри (атын билиинэн 1986 сылтан 1989 сылга дылы) Индия парламенын үрдүк палататын чилиэнэ этэ.
2007 сыл от ыйын 18 күнүгэр Йоханнесбургка (САӨ) Нельсон Мандела, Граса Машел уонна Десмонд Туту «Аҕа баһылыктар» бөлөҕү тэрийэллэр, бу бөлөххө Эла Бхатт да киирэр.

# Эла Бхатт
## Наҕараадалар уонна премиялар

* 1977 — Рамон Магсайсай премията (ааҥл. Ramon Magsaysay Award).
* 1982 — Сьюзен Б. Энтони премията.
* 1984 — «Чэгиэн олох туһугар» премия.
* 1985 — Падма Шри.
* 1986 — Падма Бхушан.
* 1993 — Haverford College ытыктабыллаах доктара.
* 1994 — CARE гуманитарнай премия.
* 1994 — Темпль университетын ытыктабыллаах доктора.
* 1996 — Vishwa Gurjari.
* 2000 — Аасыйа түмэт премията.
* 2001 — Гарвард университетын ытыктабыллаах доктора.
* 2002 — Йель университетын ытыктабыллаах доктора.
* 2003 — Доруобуйа харыстабылын Аан Дойду геройа.
* 2003 — В. Кришнамурти доктор премията.
* 2004 — Лал Бахадур Шастри премията.
* 2004 — Lakshmipat Singhania.
* 2005 — Глобальная премия женского лидерства.
* 2006 — Indiantelevision Zee Astitva Avard — Lebenswerk.
* 2007 — Квазулу-Натал университет ытыктабыллаах доктора.
* 2007 — Уильям Бентон мэдээлэ.
* 2007 — Ernst & Young санаатынан сыл бастыҥ түмэт урбаанньыта.
* 2008 — L-RAMP премията.
* 2010 — Нивано Эйэ премията (Нивано Эйэ пуондатын премията; ааҥл. Niwano Peace Prize).
* 2010 — Кырдьык туһугар көҕүлээһин премията (Global Fairness Initiative).
* 2012 — «Түөрт көҥүл» премия (ааҥл. Four Freedoms Award).

# Эла Бхатт
## Тус олоҕо

Эла 1956 сыллаахха университет үөрэтээччитигэр Рамеш Бхатт-ка кэргэн тахсар. Икки оҕолоохтор: Амимайи (ааҥл. Amimayi; 1958) уонна Михир (ааҥл. Mihir; 1959).

# Эла Бхатт
## Кинигэлэр

* Bhatt, E. R. We are poor but so many: the story of self-employed women in India. — Oxford: Oxford University Press. — Т. 2006. — ISBN 0-19-516984-0